open-index/open-wikipedia-markdown huggingface dataset:
Αντίοχος Β΄ Θεός

Ο **Αντίοχος Β΄ Θεός** (286 – 246 π.Χ.), ήταν βασιλιάς του ελληνιστικού βασιλείου των Σελευκιδών κατά την περίοδο 261 – 246 π.Χ. Ήταν γιος του Αντίοχου Α΄ του Σωτήρος και της Στρατονίκης, κόρης του Δημητρίου του Πολιορκητή.

## Β΄ Συριακός Πόλεμος
Το 268 π.Χ. ο πατέρας του Αντίοχος Α΄ θανάτωσε τον μεγαλύτερο γιο του, τον Σέλευκο, οπότε μελλοντικός βασιλιάς αναγνωρίστηκε ο νεότερος ηλικιακά Αντίοχος. Διαδέχτηκε τον πατέρα του το 261 π.Χ. Κληρονομιά του ήταν η εμπόλεμη κατάσταση με την Πτολεμαϊκή Αίγυπτο, γνωστή στην ιστορία ως ο Β΄ Συριακός Πόλεμος. Οι μάχες διεξάγονταν κυρίως στην περιοχή των μικρασιατικών ακτών, όπου και οι Σελευκίδες σημείωσαν σημαντικές επιτυχίες. Ο Αντίοχος έκανε επίσης κάποια προσπάθεια να αποκτήσει «πάτημα» στη Θράκη. Κατά τη διάρκεια του πολέμου αυτού έλαβε το προσωνύμιο «Θεός», από τους κατοίκους της Μιλήτου, επειδή θανάτωσε τον τύραννο της πόλεως, τον Τίμαρχο, το 259 / 258 π.Χ..

Ενώ ο Αντίοχος ήταν απασχολημένος με τις πολεμικές συγκρούσεις, ο Ανδραγόρας, ο σατράπης που είχε ορίσει στην Παρθία, κήρυξε την ανεξαρτησία του. Στη Βακτρία, ο σατράπης του, Διόδοτος επίσης επαναστάτησε το 255 π.Χ. και ίδρυσε το ελληνιστικό βασίλειο της Βακτρίας, που αργότερα επεκτάθηκε και στην Ινδία το 180 π.Χ. σχηματίζοντας το Ελληνοϊνδικό Βασίλειο (180 – 1 π.Χ.). Τότε, περίπου το 238 π.Χ., ο Αρσάκης ξεσήκωσε μια επανάσταση των Παρθίων ενάντια στον Ανδραγόρα, που οδήγησε στην ίδρυση της Αυτοκρατορίας της Παρθίας.

## Ενδοοικογενειακές έριδες
thumb|300px|right|Νόμισμα με τη μορφή του Αντίοχου Β'. Αναγράφεται στα ελληνικά ΒΑΣΙΛΕΩΣ ΑΝΤΙΟΧΟΥ. Την εποχή εκείνη, ο Αντίοχος συνθηκολόγησε τελικά με τον Πτολεμαίο Β΄ Φιλάδελφο το 253 π.Χ., βάζοντας τέλος στον Δεύτερο Συριακό Πόλεμο. Ο Αιγύπτιος βασιλιάς αναγνώρισε τις κτήσεις που είχε κερδίσει ο Αντίοχος στη δύση. Ανάμεσα στους όρους της συμφωνίας ήταν όμως να απομακρύνει ο Αντίοχος τη σύζυγό του Λαοδίκη, και να παντρευτεί την κόρη του Πτολεμαίου, τη Βερενίκη, ως επισφράγιση της συμφωνίας. Μετά τον θάνατο του Πτολεμαίου όμως, ο Αντίοχος έδιωξε τη Βερενίκη επιστρέφοντας στην παλαιά του σύζυγο. Η Βερενίκη κατέφυγε στην Αντιόχεια μαζί με το μικρό παιδί της. 

Τελικά η Λαοδίκη δηλητηρίασε τον Αντίοχο, που άφησε την τελευταία του πνοή το 246 π.Χ. στην Έφεσο. Για να εξασφαλίσει την άνοδο του δικού της γιου από τον Αντίοχο, του Σέλευκου Β΄ του Καλλίνικου, δηλητηρίασε επίσης τη Βερενίκη και τον πεντάχρονο γιο της, προτού προλάβει να φτάσει στην Αντιόχεια, ο αδελφός της Πτολεμαίος Γ΄ ο Ευεργέτης. Ως αποτέλεσμα ξέσπασε ο Γ΄ Συριακός Πόλεμος, γνωστός και ως *Λαοδίκειος Πόλεμος*. Ο Πτολεμαίος θανάτωσε τη Λαοδίκη, εισέβαλε στη Συρία και προέλασε ως τη Βαβυλώνα.

## Χρονολόγιο

## Πηγές
* Αππιανός, Συριακά κεφ. 65 
* Διόδωρος ο Σικελιώτης
* www.livius.com 

## Δείτε επίσης
* Δυναστεία των Σελευκιδών
* Αντίοχος Α΄ Σωτήρ
* Σέλευκος Β΄ Καλλίνικος
* Αυτοκρατορία των Σελευκιδών
* Ελληνιστική περίοδος

Κατηγορία:Ηγεμόνες των Σελευκιδών
Κατηγορία:Ελληνιστική περίοδος
Νέα Βρετανία

Η **Νέα Βρετανία** είναι νησί στο Αρχιπέλαγος του Βίσμαρκ στην Παπούα Νέα Γουινέα. Έχει σχήμα ημισελήνου και οι ακτές είναι σε μερικά μέρη ορμητικές. Η ακτογραμμή είναι επίπεδη και οριοθετημένη από τις κοραλλιογενείς υφάλους. Τα πετρώματα είναι ηφαιστειογενή και η βλάστηση τροπική. Το δυτικό τμήμα του νησιού είναι ορεινό με πολλά ενεργά ηφαίστεια. 

Η Νέα Βρετανία χωρίζεται διοικητικά σε δύο επαρχίες: στη *Νέα Ανατολική Βρετανία* με έδρα το Ραμπούλ και στη δυτική Νέα Βρετανία με έδρα την Κιμπέ. 

Ο πρώτος Ευρωπαίος που έφτασε στο νησί ήταν ο Γουίλιαμ Ντάμπιερ στις 27 Φεβρουαρίου του 1700 δίνοντας και το όνομα *Νέα Βρετανία* σε ανάμνηση της πατρίδας του. Το Νοέμβριο του 1884 η Γερμανία κατέλαβε το αρχιπέλαγος και άλλαξε το όνομα σε *Νέα Πομερανία*. Το 1909 ο γηγενής πληθυσμός υπολογίστηκε σε 190.000 και οι ξένοι σε 773. Στις 11 Σεπτεμβρίου του 1914 ο αυστραλιανός στρατός κατέλαβε το νησί μέχρι το 1942 που το κατέλαβε ο ιαπωνικός στρατός, για να επιστρέψει στην Αυστραλία μέχρι το 1972, οπότε η Παπούα έγινε ανεξάρτητη.

Ο ιθαγενής πληθυσμός της Νέας Βρετανίας απαρτίζεται από πολλές φυλές. Υπάρχουν πολυάριθμες παραδόσεις που παραμένουν ενεργές μέχρι σήμερα, όπως η μυστική κοινωνία ντουκντούκ (επίσης γνωστή όπως τουμπουάν) στην περιοχή Τολάι. 

Οι πρώτοι ιεραπόστολοι ήρθαν την 1η Ιανουαρίου του 1889 με πρώτο ιερέα τον Λουίς Κουππέ, τιμητικό επίσκοπο της Λέρου. Σήμερα η ιεραποστολή έχει 15.223 Καθολικούς πιστούς 28 ιεραπόστολους, 40 αδελφούς, 27 αδελφές, 55 εγγενείς κατηχητές 77 εκκλησίες και παρεκκλήσια, 90 σταθμούς, 29 σχολεία με πάνω από 4000 μαθητές και 13 ορφανοτροφεία.

## Παραπομπές

## Εξωτερικοί σύνδεσμοι

* Jane's Solomon Islands
* Australian War Memorial, Operations against German Pacific territories, 6 Αυγούστου 1914 – 6 Νοεμβρίου 1914.
* Εθνολογικός χάρτης γλωσσών στη Νέα Βρετανία

Κατηγορία:Νησιά της Παπούα Νέας Γουινέας
Ομοιόσφαιρα

Περιοχή της ατμόσφαιρας της Γης στην οποία η ατμοσφαιρική σύσταση δεν παρουσιάζει σημαντικές μεταβολές. Τα κύρια συστατικά της ατμόσφαιρας, το άζωτο και το οξυγόνο, παραμένουν σε σταθερή αναλογία στην ομοιόσφαιρα, η οποία εκτείνεται από την επιφάνεια της Γης και φτάνει μέχρι τα 90-100 χιλιόμετρα. Αυτή η περιοχή περιλαμβάνει τα τρία κατώτερα ατμοσφαιρικά στρώματα, δηλαδή την τροπόσφαιρα, τη στρατόσφαιρα και τη μεσόσφαιρα. Περιλαμβάνει επίσης την οζονόσφαιρα και την διαδέχεται η ετερόσφαιρα. Ο εν λόγω όρος απαντά σπάνια και ως *ομόσφαιρα*.

## Εξωτερικοί σύνδεσμοι

Ομοιόσφαιρα – Γλωσσάριο Μετεωρολογίας

Κατηγορία:Ατμόσφαιρα
Τύμβος Μέισοου

300px|right|thumb|Η είσοδος του τύμβου
Ο **Τύμβος Μέισοου **(Maeshowe) ή **Μέις Χάου** (Maes Howe) είναι ένας νεολιθικός τύμβος που βρίσκεται στο νησί Μέινλαντ του συμπλέγματος των Ορκάδων νήσων της Σκωτίας. Ο τύμβος του Μέισοου αποτελείται από τους νεκρικούς θαλάμους, οι οποίοι είναι χαρακτηριστικοί των νεολιθικών θαλαμωτών τύμβων, και το ταφικό πέρασμα που επιτρέπει την πρόσβαση σε αυτόν, ενώ είναι καλυμμένα από 30 τόνους ψαμμίτη. Ο τύμβος του Μέισοου έχει δώσει το όνομά του σε αυτό τον τύπο θαλαμωτού τύμβου, ο οποίος δεν φέρει καμία ομοιότητα με οποιονδήποτε άλλο γνωστό σχέδιο θαλαμωτού τύμβου, τόσο στις Ορκάδες όσο και αλλού, ενώ είναι και ένας από τους μεγαλύτερους τάφους των Ορκάδων. Τα μνημεία γύρω από το Μέισοου, συμπεριλαμβανομένου και του Σκάρα Μπρε αποτελούν την Καρδιά των Νεολιθικών Ορκάδων και ανακηρύχθηκαν από την UNESCO ως Μνημεία Παγκόσμιας Κληρονομιάς το 1999.

Ο τύμβος λεηλατήθηκε από τον Βίκινγκ πρίγκηπα Χάραλντ Μαντανταρσον (Harald Maddadarson) και τον Ρανγκβαλντ, πρίγκηπα του Μερ (Ragnvald, Earl of Moer), τον 12ο αιώνα, οι οποίοι, στο πέρασμά τους, άφησαν επιφραφές σε ρουνική γραφή στους τοίχους του τύμβου. Υπάρχουν πάνω από τριάντα μεμονωμένες επιγραφές γεγονός που τις καθιστά την μεγαλύτερη συλλογή στον κόσμο.

Η στέγη του τύμβου καταστράφηκε το 1861 από τους υπερενθουσιώδης αρχαιολόγους. Ευτυχώς, έκαναν σχετικά λίγη δομική ζημία και το μνημείο εξακολουθεί να αντιπροσωπεύει το σχέδιο και την κατασκευή που δεν βρίσκονται πουθενά αλλού στα Βρετανικά νησιά.

## Δείτε επίσης

* Ο Κύκλος του Μπρόντγκαρ (Ring of Brodgar) 
* Πέτρα Λουντ (The Stone Lud)
* Ο κατάλογος με τα Μνημεία Παγκόσμιας Κληρονομιάς της UNESCO

## Εξωτερικοί σύνδεσμοι

* Η Καρδιά του Νεολιθικού Όρκνεϊ στη σελίδα της UNESCO
* Η επίσημη ιστοσελίδα του Μέισοου 
* Webcam από το Χειμερινό Ηλιοστάσιο στο Μέισοου (Winter Solstice Webcam) 

Κατηγορία:Ιστορία της Σκωτίας
Κατηγορία:Νεολιθική περίοδος
Κατηγορία:Μεγαλιθικά μνημεία
Κατηγορία:Μνημεία Παγκόσμιας Κληρονομιάς στο Ηνωμένο Βασίλειο
Ετερόσφαιρα

Περιοχή της ατμόσφαιρας της Γης η οποία, σε αντίθεση με την ομοιόσφαιρα, χαρακτηρίζεται από μεταβολές της ατμοσφαιρικής σύστασης και του μέσου μοριακού βάρους των αέριων συστατικών. Το μοριακό άζωτο και τα ελαφρά αέρια (υδρογόνο, ήλιο) είναι σε σημαντικό βαθμό παρόντα, ενώ διασπάται το μοριακό οξυγόνο. Η ετερόσφαιρα ξεκινά από τα 100 περίπου χιλιόμετρα πάνω από την επιφάνεια της Γης και περιλαμβάνει την ιονόσφαιρα και τη θερμόσφαιρα.

## Εξωτερικοί σύνδεσμοι

Ετερόσφαιρα – Γλωσσάριο Μετεωρολογίας

Κατηγορία:Ατμόσφαιρα
Βόρειες Νήσοι Σολομώντα

thumb|390px|Το αρχιπέλαγος του ΣολομώνταΟι **Βόρειες νήσοι του Σολομώντος** (North Solomon Islands) γνωστές και με την ονομασία *Μπουγκαινβίλ *,είναι ηφαιστειογενή νησιά που βρίσκονται στο Αρχιπέλαγος του Σολομώντα , ανήκουν διοικητικά στην Παπούα Νέα Γουινέα και υπάγονται στην επαρχία Μπουγκαινβίλ. Γεωλογικά ανήκουν στα Νησιά Σολομώντος.

Στις 17 Φεβρουαρίου του 1568 το αρχιπέλαγος ανακαλύφθηκε από τον Ισπανό εξερευνητή Άλβαρο ντε Μεντάνια (Alvaro de Mendaña y Neyra), ο οποίος και τα ονόμασε Νησιά του Σολομώντα (Islas de Salomon). Τον Απρίλιο του 1885 έγιναν μέρος του γερμανικού προτεκτοράτου που περιείχε τα νησιά Μπουγκαινβίλ, Μπούκα, Σουαζέλ, Σάντα Ιζαμπέλ και Ιάβα . Το 1893 κατελήφθησαν από τους Βρετανούς και δημιουργήθηκε το βρετανικό προτεκτοράτο των νήσων του Σολομώντος, το οποίο περιέλαβε τα νησιά Νέα Γεωργία, Γκουαντακανάλ, Μαλάιτα, και το Σαν Κριστομπάλ. Το 1898 η Μεγάλη Βρετανία προσάρτησε τα νησιά Σάντα Κρούζ, Ρενέλ και Μπελόνα. Στις 14 Νοεμβρίου του 1899 η Γερμανία παραχώρησε τα νησιά Σουαζέλ, Σάντα Ιζαμπέλ, το Σόρτλαντς και τα νησιά Ιάβα στις βρετανικές νήσους του Σολομώντος, αλλά διατήρησε την Μπουγκαινβίλ και τα περιβάλλοντα νησιά της ως τμήμα της Συνθήκης του Βερολίνου (1899). Η Γερμανία πρόβαλε την αξίωση στους Βρετανούς (ως αντάλλαγμα) να παραιτηθούν από όλες τις διεκδικήσεις τους στη Σαμόα. Το ρωμαιοκαθολικό διαμέρισμα των βόρειων νήσων του Σολομώντος καθιερώθηκε σε 23 Μαΐου του 1898, συμπεριλαμβανομένων των νησιών Ιζαμπέλ, Σουαζέλ, Μπουγκαινβίλ, και όλων των νησιών κάτω από το γερμανικό προτεκτοράτο. Το 1897 τα νησιά τέθηκαν κάτω από την αρμοδιότητα του Mgr Broyer, εφημέριου της Σαμόα. Το 1911 η αποστολή περιείχε: 3 εκκλησίες, 3 σταθμοί, 2 Σαμοανούς κατηχητές, 5 Καθολικά σχολεία με 140 μαθητές, 2 ορφανοτροφεία και μερικές εκατοντάδες Καθολικούς.

## Πηγές
* World Statesmen- Solomon Islands.

## Βλέπε επίσης
* Μπουγκαινβίλ

 
Κατηγορία:Νησιά της Παπούα Νέας Γουινέας
Κατηγορία:Γεωγραφία των νήσων Σολομώντα
Θάλασσα του Σολομώντα

Η ** Θάλασσα του Σολομώντα** (Solomon Sea) βρίσκεται στον Ειρηνικό ωκεανό, μεταξύ της Νέας Γουινέας και των νήσων του Σολομώντος. Εκτείνεται σε 720.000 τετραγωνικά χιλιόμετρα και συμπεριλαμβάνει το Αρχιπέλαγος Λουισιάντε. Συνορεύει στα νότια με την Θάλασσα των Κοραλλίων, τη Θάλασσα του Βίσμαρκ βορειοδυτικά, και τον Ειρηνικό ωκεανό βορειοανατολικά. Ο πυθμένας της είναι σεισμογενής δίνοντας πολλούς ισχυρούς σεισμούς. Στις 2 Απριλίου του 2007 ένας τέτοιος σεισμός προκάλεσε Τσουνάμι που έπληξε τα Νησιά Σολομώντα. Όλα τα νησιά της Θάλασσας του Σολομώντα είναι ηφαιστειογενή. Πολλές σημαντικές μάχες έγιναν στη θαλάσσια περιοχή κατά τη διάρκεια του Β΄ Παγκόσμιου πολέμου. Το 1942 το αμερικανικό ναυτικό σε αποφασιστική ναυμαχία στην περιοχή νίκησε το ιαπωνικό ναυτικό. 

## Εξωτερικοί σύνδεσμοι
* 

Κατηγορία:Γεωγραφία της Παπούα Νέας Γουινέας
Κατηγορία:Γεωγραφία των νήσων Σολομώντα
Σ
Κατηγορία:Ειρηνικός Ωκεανός
Βραβείο Ράνσιμαν

Το **βραβείο Ράνσιμαν** (**The Runciman Award**) είναι ένας θεσμός του Αγγλοελληνικού Συνδέσμου για την επιβράβευση συγγραφέων για βιβλία στην αγγλική γλώσσα τα οποία παρουσιάζουν θέματα σχετικά με την Ελλάδα. 

Ο θεσμός αυτός υπάρχει από το 1986 και η βράβευση γίνεται μια φορά το χρόνο. Ονομάστηκαν βραβεία Ράνσιμαν προς τιμήν του ιστορικού συγγραφέα Στήβεν Ράνσιμαν.

## Νικητές
### 1986-2003
Βραβεία για βιβλία που εκδόθηκαν στο Ηνωμένο Βασίλειο την προηγούμενη χρονιά.

### από το 2004
Βραβεία για βιβλία που εκδόθηκαν στο Ηνωμένο Βασίλειο και στην Ελλάδα την προηγούμενη χρονιά.

## Αναφορές


## Εξωτερικοί σύνδεσμοι
*Το Βραβείο Ράνσιμαν και νέοι κανόνες από το 2006

Κατηγορία:Βραβεία Λογοτεχνίας
Ηρακλείδης ο Κώος

Ο **Ηρακλείδης ο Κώος** ήταν αρχαίος Έλληνας ιατρός που γεννήθηκε και έδρασε στη Κω. Ήταν κατά γένος Ασκληπιάδης. Έλαβε για σύζυγό του τη Φαιναρέτη ή την κόρη αυτής Πραξιθέα η οποία και γέννησε τον Ιπποκράτη τον κατά γενικό χαρακτηρισμό πατέρα της Ιατρικής.

Στον Ηρακλείδη τον Κώο αποδίδουν πολλοί ιστορικοί ερευνητές τη συγγραφή διαφόρων έργων όπως την «Ιπποκράτεια Συλλογή», των «Προγνωστικών», μέρος των «Αφορισμών» κ.λπ.

Κατηγορία:Αρχαίοι Έλληνες ιατροί
Κατηγορία:Αρχαίοι Κώοι
Ηρακλείδης ο Εφέσιος

Ο **Ηρακλείδης ο Εφέσιος** ήταν αρχαίος Έλληνας ιατρός από την Έφεσο. Δεν υπάρχουν στοιχεία για τη δράση του πλην όμως κρίνεται ότι θα πρέπει να ήταν σπουδαίος από το γεγονός ότι αναφέρεται από τον Ηλιόδωρο σε απόσπασμα έργου του και που περιλαμβάνεται σε έργο του Ορειβασίου της Περγάμου.

Κατηγορία:Αρχαίοι Έλληνες ιατροί
Κατηγορία:Αρχαίοι Εφέσιοι
Ηρακλείδης ο Ερυθραίος

Ο **Ηρακλείδης ο Ερυθραίος** ήταν αρχαίος Έλληνας ιατρός που γεννήθηκε στις Ερυθρές της Ιωνίας και άκμασε περί τον 1ο αίώνα π.Χ.. Αναφέρεται ότι ανήκε στη σχολή του Ηροφίλου και ότι συνέγραψε τρία σημαντικά έργα:
:1. "*Περί της Ηροφιλίου αιρέσεως*", έργο σε 7 βιβλία.
:2. "*Περί κοινών νόσων"* και 
:3. Υπομνήματα και σχόλια γαι το Γ΄ και ΣΤ΄ βιβλίο των έργων *"Περί επιδημιών"* του Ιπποκράτη.
Ο Στράβων τον αναφέρει ως *«Ηροφίλιον ιατρόν σχολιαστήν του Απολλωνίου του Μυός»* και ορισμένοι μελετητές ότι υπήρξε μαθητής του Χρυσέρμου.

## Παραπομπές


## Δείτε επίσης
* *"Γαληνού τέχνη Ιατρική"[https://books.google.gr/books?id=Qq5dAAAAcAAJ&pg=PA305&lpg=PA305&dq=%22%CE%97%CF%81%CE%B1%CE%BA%CE%BB%CE%B5%CE%AF%CE%B4%CE%B7%CF%82+%CE%BF+%CE%95%CF%81%CF%85%CE%B8%CF%81%CE%B1%CE%AF%CE%BF%CF%82%22&source=bl&ots=t5vDYGW9La&sig=-gbTi7Xkml72qYadI99ttXvkqHI&hl=el&sa=X&ved=0ahUKEwih8J3qrp3TAhUTSJoKHU-iDjIQ6AEIMzAF#v=onepage&q=%22%CE%97%CF%81%CE%B1%CE%BA%CE%BB%CE%B5%CE%AF%CE%B4%CE%B7%CF%82%20%CE%BF%20%CE%95%CF%81%CF%85%CE%B8%CF%81%CE%B1%CE%AF%CE%BF%CF%82%22&f=false]*

Ηρακλειδης Εφ
Anglo-Hellenic League

Ο **Αγγλοελληνικός Σύνδεσμος** (Anglo-Hellenic League) είναι ένας φορέας που εδρεύει στη Μεγάλη Βρετανία για την προώθηση της αγγλοελληνικής κατανόησης και φιλίας.

Ιδρύθηκε το 1913 στο Λονδίνο με αρχικό σκοπό την προώθηση των ελληνικών συμφερόντων κατά τη διάρκεια των Βαλκανικών πολέμων. Έκτοτε έχει να επιδείξει αξιοσημείωτο φιλανθρωπικό και πολιτιστικό έργο.

Από το 1986 ο σύλλογος έχει θεσμοθετήσει τα βραβεία Ράνσιμαν (προς τιμήν του ιστορικού συγγραφέα Στήβεν Ράνσιμαν) για την επιβράβευση συγγραφέων για βιβλία στην αγγλική γλώσσα τα οποία παρουσιάζουν θέματα για την Ελλάδα.  Η βράβευση γίνεται μια φορά το χρόνο.

## Παραπομπές


## Βιβλιογραφία
*ΑΙΜ 25,  King's College London College Archives 
*Πληροφορίες για το σύλλογο από τον ιστοχώρο του Πρίγκιπα Μιχαήλ του Κέντ (προστάτη - patron του συλλόγου) - ανακτήθηκε στις 10 Ιουνίου 2007
*Database of Archive of Non-Governmental Organisations, αρχείο για την Anglo-Hellenic League 

## Δείτε επίσης
* Σχέσεις Ελλάδας και Ηνωμένου Βασιλείου

## Εξωτερικοί σύνδεσμοι
* http://www.anglohellenicleague.org

Κατηγορία:Οργανώσεις με έδρα το Ηνωμένο Βασίλειο
Κατηγορία:Ελληνοβρετανικές σχέσεις
Τριπόταμος Ημαθίας

Ο **Τριπόταμος** είναι Δημοτικό διαμέρισμα του Δήμου Βέροιας.(υψόμετρο 400 μ.)

## Πληθυσμός
Δημοτικό διαμέρισμα Τριποτάμου Ημαθίας (Δ.δ. Τριποτάμου)] [ 620 ] 
ο Τριπόταμος [ 542 ]
το Κάτω Κομνήνειο [ 33 ]
το Κομνήνειο [ 45 ]
απογραφή 2001.

## Αναψυχή
Υπάρχει ένα γήπεδο 11x11, ένα γήπεδο 5x5, ένα γήπεδο καλαθοσφαίρισης (μπάσκετ),1 πλατεία, 1 δημοτικό σχολείο κι ένα νηπιαγωγείο, όπως επίσης και μία εκκλησία των Αποστόλων Πέτρου και Παύλου, ένα παραδοσιακό καφενείο και ένας πολιτιστικός σύλλογος,που πρόεδρος του ηταν ο Νεστορας(Ακης) Καρολιδης μεχρι το 2011.Με τη βοήθεια αυτού του συλλόγου και του παραδοσιακού καφενείου του χωριού, κάθε χρόνο, διοργανώνονται εκδηλώσεις σύμφωνα με τα τοπικά έθιμα, που ψυχαγωγούν όλους τους κατοίκους.

## Μνημεία
Υπάρχει ένα μαρμάρινο ηρώο στη μέση του χωριού στην κεντρική πλατεία, το οποίο είναι αφιερωμένο σε όλους τους πεσόντες στον πόλεμο του 1940.
Στο χωριό υπάρχει η εκκλησία των Αποστόλων Πέτρου και Παύλου στην εορτή των οποίων το χωριό έχει την πανήγυρή του. Σημειώνεται ότι την εκκλησία των Αποστόλων Πέτρου και Παύλου, είχαν οι πρόγονοί των προσφύγων, στο χωριό Μάλαχα Αργυρούπολης Πόντου, την περίοδο προ του 1878, όπως και στο Σιντισκόμ Καυκάσου κατά την περίοδο (1878-1920).

## Ιστορία

Οι κάτοικοι του χωριού είναι Πόντιοι, προερχόμενοι από τον Καύκασο.Οι πρόσφυγες προέρχονται από τα χωριά:

1.**Σιντισκόμ** (σήμερα Γιαλνιζτζάμ, Yalnizcam) Σιντισκόμ της περιοχής Αρνταχάν (Ardahan) - Κάρς (Kars) Καυκάσου,20 χλμ Δ του Αρνταχάν, στο οποίο μετακινήθηκαν το 1878 μετά τον Ρωσοτουρκικό πόλεμο από την περιοχή της Αργυρούπολης (Γκιουμουσανέ, Gumushane) του Πόντου και συγκεκριμένα από τα χωριά Μάλαχα, Άτρα και Σουλαμίς.
Οι κάτοικοι του χωριού Σιντισκόμ στις 2 Σεπτεμβρίου του 1920 έφυγαν ακολουθώντας τον δρόμο μέσω του Αρντβίν (Ardvin) προς το Βατούμ, από όπου αναχώρησαν για την Ελλάδα στις 24 Δεκεμβρίου του 1920 για να φθάσουν στην Θεσσαλονίκη την 1 Ιανουαρίου του 1921. Οι κάτοικοι του χωριού Σιντισκόμ εγκαταστάθηκαν στα χωριά Σεβαστό, Άνω και Κάτω Ποταμιά, Λειψύδριο, Διπόταμος του νομού Κιλκίς και Τριπόταμος και Κομνήνειο του νομού Ημαθίας. Επίσης κάποιες οικογένειες έφυγαν από το Σιντισκόμ το 1914 αμέσως μετά τους Βαλκανικούς πολέμους και εγκαταστάθηκαν τελικά στο Νομό Κιλκίς.

2.**Τοροσχώφ Κάτω** , Διοίκησης Αρνταχάν ( Ardahan)- 22 χλμ από το Αρνταχάν
Ελληνικό χωριό  με 800 κατοίκους που κατάγονταν από την Ίμερα και την Παϊπούρτη και συντηρούσαν διτάξιο σχολείο και εκκλησία. Μετά την Ανταλλαγή οι Έλληνες του Τοροσχώφ εγκαταστάθηκαν στα χωριά Κεντρικό, Μελισσουργό και Παλαιό Γυναικόκαστρο Κιλκίς, τον Τριπόταμο Ημαθίας, την Πολίχνη και την Κατερίνη.

3.**[[Χάσκιοϊ]] (**Haskoy), Διοίκησης Αρταχάν( Ardahan)- 28 χλμ Α του Αρνταχάν, επί του δρόμου προς Καρς
Είχε 500 Έλληνες κατοίκους, οι οποίοι μετά το 1920 εγκαταστάθηκαν στους Άνω και Κάτω Αποστόλους και Ηλιόλουστο Κιλκίς, τον Τριπόταμο και τη Ραχιά Ημαθίας.

## Βιβλιογραφία
# ΜΑΥΡΟΓΕΝΗΣ ΣΤΥΛΙΑΝΟΣ, ΤΟ ΚΥΒΕΡΝΕΙΟΝ ΚΑΡΣ ΤΟΥ ΑΝΤΙΚΑΥΚΑΥΚΑΣΟΥ, Χ.Ε.,ΘΕΣΣΑΛΟΝΙΚΗ, 1963, σελ.40-42
# ΛΑΥΡΕΝΤΙΔΗΣ ΙΣΑΑΚ, ΜΕΤΟΙΚΕΣΙΑ ΚΑΥΚΑΣΙΩΝ 1895-1907, Α.Π. τομ.31ο

Τριποταμος
Τριποταμος
Βαρυονικός αριθμός

Στη σωματιδιακή φυσική, ο **βαρυονικός αριθμός** είναι ένας περίπου διατηρούμενος κβαντικός αριθμός. Ορίζεται ως:

:B = \frac{N_q - N_{\overline{q}}}{3} 
όπου
: N_q \  είναι ο αριθμός των κουάρκ, και
: N_{\overline{q}} είναι ο αριθμός των αντικουάρκ.

Όπου ο συντελεστής 1/3 έχει προκύψει από τη θεωρία της κβαντικής χρωμοδυναμικής. Σύμφωνα με τους νόμους της ισχυρής αλληλεπίδρασης δε μπορεί να υπάρξει μεμονωμένο φορτίο χρώματος, δηλαδή το συνολικό φορτίο χρώματος ενός σωματιδίου πρέπει να είναι μηδέν (*λευκό*). Αυτό μπορεί να επιτευχθεί μόνο βάζοντας μαζί ένα κουάρκ οποιουδήποτε χρώματος με το αντικουάρκ του, δίνοντας ένα μεσόνιο με βαρυονικό αριθμό μηδέν, συνδυάζοντας τρία κουάρκ δημιουργώντας ένα βαρυόνιο ή συνδυάζοντας τρία αντικουάρκ δημιουργόντας ένα αντι-βαρυόνιο με βαρυονικό αριθμό −1. 

Επομένως, τα κουάρκς εμφανίζονται μόνο σε τριάδες, εάν τα αντικουάρκ λογίζονται ως "αρνητικά κουάρκ". Ιστορικά, ο βαρυονικός αριθμός ορίστηκε πολύ πριν καθιερωθεί το μοντέλο των κουάρκ, οπότε αντί να αλλάξουν τον ορισμό, οι φυσικοί σωματιδίων απλά διαίρεσαν τον μέχρι τότε γνωστό κβαντικό αριθμό δια του τρία. Σήμερα είναι ίσως πιο ακριβές να μιλάμε για τη διατήρηση του **αριθμού κουάρκ** (*quark number*).

Σωματίδια που δεν περιέχουν κουάρκς ή αντικουάρκς έχουν βαρυονικό αριθμό μηδέν. Τέτοια σωματίδια είναι τα λεπτόνια, το φωτόνιο και τα W και Z μποζόνια. 

Ο βαρυονικός αριθμός διατηρείται σε σχεδόν όλες τις αλληλεπιδράσεις του καθιερωμένου μοντέλου. Τα μόνα προβλήματα εμφανίζονται σε ανωμαλίες της ελικότητας. 

*Διατήρηση* σημαίνει ότι το άθροισμα των βαρυονικών αριθμών όλων των εισερχόμενων σωματιδίων μιας αντίδρασης είναι το ίδιο με το άθροισμα των βαρυονικών αριθμών των εξερχόμενων σωματιδίων. 

Η παραβίαση του βαρυονικού αριθμού θα μπορούσε να οδηγεί σε διάσπαση του πρωτονίου, αλλά μόνο εάν ο βαρυονικός αριθμός αλλάζει μοναδιαία.

Σε υποθετικές θεωρίες, όπως στις μεγαλοενοποιημένες θεωρίες, επιτρέπεται η αλλαγή ενός βαρυονίου σε μερικά λεπτόνια, κάτι που συνεπάγεται την παραβίαση της διατήρησης του βαρυονικού και του λεπτονικού αριθμού. Η διάσπαση πρωτονίου θα ήταν ένα τέτοιο παράδειγμα.

## Δείτε επίσης
* Λεπτονικός αριθμός

Κατηγορία:Σωματιδιακή φυσική
Κατηγορία:Πυρηνική φυσική
Κατηγορία:Βαρυόνια
Κατηγορία:Κουάρκ
Κατηγορία:Καθιερωμένο πρότυπο
Ρέντινγκ

Το **Ρέντινγκ** (αγγλικά: *Reading*) είναι πόλη και αστική περιοχή του Μπέρκσαϊρ της νότιας Αγγλίας και βρίσκεται ανάμεσα στη συμβολή των ποταμών Τάμεση και Κέννετ. 

Το Ρέντινγκ ήταν σημαντική μεσαιωνική πόλη, όντας ένα κέντρο σημαντικών μοναστηριών με ισχυρές βασιλικές επαφές, αλλά υπέστη σοβαρές οικονομικές ζημιές κατά τον 17ο αιώνα από τις οποίες έκανε καιρό να απαλλαγεί.

Σήμερα είναι και πάλι ένα σημαντικό εμπορικό κέντρο, με ισχυρούς συνδέσμους πληροφόρησης και ασφάλισης. Το Ρέντινγκ είναι επίσης πανεπιστημιούπολη καθώς στεγάζει δύο πανεπιστήμια με υψηλό αριθμό φοιτητών. Το σύνολο του πληθυσμού της αστικής περιοχής του Ρέντινγκ ανέρχεται στους 240.000 κατοίκους.

## Παραπομπές


## Εξωτερικοί σύνδεσμοι

* 

Κατηγορία:Πόλεις της Αγγλίας
Μπέρκσαϊρ

Το **Μπέρκσαϊρ** ή, ορθώς, **Μπάρκσιρ** (αγγλ. *Berkshire*) είναι μια κομητεία στη νότια Αγγλία. Αναφέρεται συχνά και ως "Βασιλική Κομητεία του Μπέρκσαϊρ" (*Royal County of Berkshire*) λόγω της παρουσίας της κατοικίας της βασιλικής οικογένειας του Ηνωμένου Βασιλείου στο Κάστρο του Ουίνδσορ στην κομητεία αυτή. Οι κάτοικοι δεν ξεπερνούν τις 812.000 ενώ η περιοχή συνορεύει με το Όξφορντσιρ, το Μπάκιγχαμσιρ, το Χάμπσιρ, το Σάρρεϋ, το Ουίλτσιρ και την Μείζονα Περιοχή του Λονδίνου.

## Ιστορία
Σύμφωνα με τα χειρόγραφα του μοναχού Άσσερ (λατ. *Asserius Menevensis*) το Μπέρκσαϊρ πήρε το όνομά του από ένα μεγάλο δάσος που ονομαζόταν *Bearroc* (που πιστεύεται ότι είναι μια κελτική λέξη που σημαίνει "ορεινό").

Το Μπέρκσαϊρ υπήρξε το θέατρο μερικών αξιοσημείωτων μαχών στη διάρκεια της ιστορίας του, όπως η εκστρατεία του Αλφρέδου του Ουέσσεξ εναντίον των Δανών περιλαμβάνοντας τις μάχες του Ένγκλφιλντ, του Άσνταουν και του Ρέντινγκ.

## Γεωγραφία
Το Μπέρκσαϊρ χωρίζεται σε δύο διακριτά τμήματα με όριο που βρίσκεται σχεδόν σε μια γραμμή Βορρά-Νότου από το κέντρο του Ρέντινγκ. Το ανατολικό τμήμα του βρίσκεται κυρίως στα νότια του ποταμού Τάμεση, το οποίο σχηματίζει το βόρειο σύνορο του νομού.

## Παραπομπές


Κατηγορία:Κομητείες της Αγγλίας
Τρόμπριαντ

right|350pxΤα **Τρόμπριαντ** (Trobriand Islands) σήμερα γνωστά σαν **Kiriwina** είναι νησιά και ατόλλες στην Παπούα Νέα Γουινέα . Βρίσκονται ανάμεσα στην ανατολική ακτή της Νέας Γουινέας και της θάλασσας των Κοραλλίων. Διοικητικά ανήκουν στην επαρχία *Milne*. Τα σημαντικότερα νησιά είναι το *Kiriwina*, το *Kaileuna*, το *Vakuta* και το *Kitava*.

Οι κάτοικοι των νησιών ζουν σε παραδοσιακά σπίτια και χωριά, η κοινωνική δομή τους βασίζεται στις γενεές και είναι μια παράδοση αιώνων. Ο πρώτος Ευρωπαίος που έφτασε στα νησιά ήταν το πλήρωμα του γαλλικού πλοίου *Εσπεράνς* το 1793. Τα νησιά ονομάστηκαν από τον καπετάνιο *Bruni d'Entrecasteaux* δίνοντας το όνομα του υπολοχαγού του *Denis de Trobriand*. Στις αρχές του 20ού αιώνα πέρασε όπως κι όλη η περιοχή στο βρετανικό στέμμα . Στον Β΄ παγκόσμιο πόλεμο ο **[[Μπρόνισλαβ Μαλινόβσκι]]** (Bronislaw Malinowski) ήρθε στην Παπούα και τελικά στο Τρόμπριαντ να αρχίσει την μελέτη του ιθαγενούς πληθυσμού και πολιτισμού. Οι περιγραφές του των συστημάτων ανταλλαγής κηπουρικής, μαγικών και σεξουαλικών πρακτικών, έκαναν πολλούς ξένους ερευνητές να επισκεφτούν τα νησιά και να μελετήσουν άλλες πτυχές των πολιτισμών τους.

## Εξωτερικοί σύνδεσμοι
* Trobriand Islands Online 
* Sorcery and Seduction The Art of Influence in the Trobriands — A travel story about the Trobriands by Roderick Eime
* http://www.psychosomaticmedicine.org/cgi/reprint/12/2/89 Lineal and Non-Lineal Codifications of Reality by Dorothy Lee
* Trobriand Islands rain forests (World Wildlife Fund)
* Φωτογραφίες(1915–18) προερχόμενες από τα αρχεία του London School of Economics 

Κατηγορία:Νησιά της Παπούα Νέας Γουινέας
Ρίτερ

μικρογραφία|Το νησί Ρίτερ

Το **Ρίτερ** (Ritter Island) είναι νησί στην Παπούα Νέα Γουινέα. Είναι ηφαιστειακό νησί με σχήμα ημισέληνου , βρίσκεται 100 χλμ βορειοανατολικά της Νέας Γουινέας και ανάμεσα στα νησιά Umboi και *Σακάρ* .Το ηφαίστειο είναι ενεργό με συχνές εκρήξεις, με τελευταία μεγάλη έκρηξη στις 31 Μαρτίου του 1888και την κατάρρευση μεγάλου τμήματος του. Πριν την κατάρρευση αυτή το νησί είχε κυκλικό σχήμα , ενώ δημιουργήθηκε και τσουνάμι που χτύπησε τις ακτές της Νέας Γουινέας σκοτώνοντας 3.000 ανθρώπους. Άλλες μεγάλες εκρήξεις έγιναν το 1972 και το 1974. Η τελευταία έκρηξη έγινε το 2006.

## Παραπομπές


Κατηγορία:Ηφαιστειογενή νησιά
Κατηγορία:Νησιά της Παπούα Νέας Γουινέας
Άλβαρο ντε Μεντάνια

Ο **Άλβαρο ντε Μεντάνια** (ισπανικά: *Álvaro de Mendaña de Neira*, 1 Οκτωβρίου 1542 - 18 Οκτωβρίου 1595) ήταν Ισπανός θαλασσοπόρος. Ήταν ανιψιός του Γκαρσία ντε Κάστρο (*Garcia de Castro*), αντιβασιλέα του Περού. Το 1567, αυτός και ο Πέδρο Σαρμιέντο Γκαμπόα (*Pedro Sarmiento de Gamboa*) έπλευσαν από το Περού σε μια αποστολή στο Νότιο Ειρηνικό σε αναζήτηση της θρυλικής Terra Australis (Τέρρα Αουστράλις), της ηπείρου που παλιότερα πιστευόταν ότι βρίσκεται στη θέση της Ανταρκτικής. Κατά τη διάρκεια του ταξιδιού τους ανακάλυψαν τις νήσους του Σολομώντος. Προκειμένου οι ανακαλύψεις να αποδοθούν στον ίδιο, ο Μεντάνια πέταξε τα γραπτά και τους χάρτες που έγιναν από τον Γκαμπόα στη θάλασσα και τον εγκατέλειψε στο Μεξικό. Αργότερα αποκαλύφθηκε η αλήθεια και η ανακάλυψη αποδόθηκε στον Γκαμπόα, που έγραψε τότε στον Φίλιππο Β', βασιλιά της Ισπανίας, και του ζήτησε να απαγορεύσει στον Άλβαρο ντε Μεντάνια να πραγματοποιήσει δεύτερη αποστολή στις νήσους του Σολομώντα. Ο βασιλιάς αγνόησε το αίτημά του, και ο Άλβαρο ντε Μεντάνια έκανε το δεύτερο ταξίδι του στην περιοχή, το 1595-96. Στο ταξίδι αυτό ανακάλυψε τα νησιά ''Μαρκέσας'', που ονομάστηκαν έτσι από τη σύζυγο του τότε αντιβασιλέα του Περού *Γκαρσία ντε Μεντόσα*. Ο Άλβαρο ντε Μεντάνια πέθανε κατά τη διάρκεια του ταξιδιού, αλλά πριν από το θάνατό του άφησε όλη την περιουσία του στη γυναίκα του Ισαμπέλ Μπαρρέτο (*Isabel Barreto*), η οποία τον συνόδευε στο ταξίδι. Ο στόλος επέστρεψε στην Μανίλα τον Φεβρουάριο του 1596.

## Παραπομπές


## Εξωτερικοί σύνδεσμοι
* 
* ''The First Discovery of Australia and New Guinea'' του George Collingridge, Κεφάλαιο IX
* Discoverer’s Website project

Κατηγορία:Θαλασσοπόροι εξερευνητές
Κατηγορία:Εξερευνητές της Παπούα Νέας Γουινέας
Κατηγορία:Ισπανοί θαλασσοπόροι
Κατηγορία:Αρχιπέλαγος Μαρκέζας
Πιτ Σάμπρας

thumb|right|150px|Ο Πιτ Σάμπρας
Ο **Πιτ Σάμπρας** (*Petros "Pete" Sampras*, γεννήθηκε 12 Αυγούστου 1971) είναι Ελληνοαμερικανός αντισφαιριστής, ένας από τους καλύτερους της ιστορίας της αντισφαίρισης.

Γεννήθηκε στην Ουάσινγκτον και ήταν ο τρίτος γιος Ελλήνων μεταναστών. Σε μικρή ηλικία άρχισε να ασχολείται με το τένις, ενώ από το 1978, οπότε και μετακόμισε στην Καλιφόρνια, άρχισε να προπονείται εντατικότερα. Εκεί προσέλαβε ως προπονητή του τον Φίσερ, ο οποίος διαμόρφωσε τον τρόπο παιχνιδιού του. Σε ηλικία 17 χρονών άρχισε να παίζει επαγγελματικά τένις.

Το 1990 κατέκτησε σε ηλικία μόλις 19 ετών το USA open. Συνολικά κατέκτησε 5 φορές το USA open, 7 φορές το Wimbledon και 2 φορές το Australian open. Παρέμεινε στο Νο. 1 της παγκόσμιας κατάταξης για 286 εβδομάδες (1993-1998). Ο αντίπαλος του ήταν ο εξίσου καλός τενίστας Αγκάσι, τον οποίο κέρδισε στα 20 από τα 34 παιχνίδια που βρέθηκαν αντίπαλοι. Το 2002 ανακοίνωσε την αποχώρησή του από την ενεργό δράση, όντας ο πιο επιτυχημένος στην μέχρι τότε ιστορία του αθλήματος με 14 τίτλους Γκραντ Σλαμ.

Είναι παντρεμένος από το 2000 με την Μπρίτζετ Ουίλσον και έχει δύο γιους.

## Τίτλοι

## Παραπομπές


## Εξωτερικοί σύνδεσμοι
* 

Κατηγορία:Αμερικανοί ελληνικής καταγωγής
Κατηγορία:Έλληνες ομογενείς αθλητές
Κατηγορία:Αμερικανοί αθλητές της αντισφαίρισης
Κατηγορία:Νικητές Αυστραλιανού Όπεν (αντισφαίριση)
Κατηγορία:Νικητές του Γουίμπλεντον
Κατηγορία:Νικητές του Αμερικανικού Όπεν
Κατηγορία:Αθλητές της αντισφαίρισης στους Θερινούς Ολυμπιακούς Αγώνες 1992
Τάμεσης

Ο **Τάμεσης** () είναι ποταμός που ρέει από τη νότια Αγγλία και χύνεται στη Βόρεια Θάλασσα. Γνωστός κυρίως ως ο ποταμός του κεντρικού Λονδίνου, ο Τάμεσης περνάει και από διάφορες άλλες σημαντικές πόλεις όπως η Οξφόρδη και το Ρέντινγκ.

## Ετυμολογία
Η αγγλική ονομασία "Thames", από το μεσαιωνικό "Temese", προέρχεται από την κέλτικη λέξη "Tamesas" (*tamēssa), που σήμαινε ποτάμι. Στα λατινικά καταγραφόταν ως "Tamesis" και στη σύγχρονη ουαλική γλώσσα ως "Tafwys". Η ονομασία σήμαινε μάλλον *σκοτεινός* και μπορεί να συγκριθεί με άλλες συγγενικές στην ιρλανδική γλώσσα (teimheal) και στα ουαλικά (tywyll, «σκοτεινιά»). Ωστόσο, υπάρχουν και διαφορετικές θεωρίες.

Για τους εμπόρους, ο Τάμεσης αποκαλούνταν για μεγάλο χρονικό διάστημα απλά και μόνο *το Λονδρέζικο Ποτάμι*. Οι κάτοικοι του Λονδίνου αναφέρονται σε αυτόν απλά ως *το ποτάμι*.

## Εξωτερικοί σύνδεσμοι
*
Φίλιπ Κάρτερετ

Ο **Φίλιπ Κάρτερετ** (*Philip Carteret*, 22 Ιανουαρίου 1733 – 21 Ιουλίου 1796) ήταν Άγγλος θαλασσοπόρος. 

Γεννήθηκε στο Τζέρσεϊ στις 22 Ιανουαρίου 1733 και πέθανε στις 21 Ιουλίου 1796 στο Σαουθάμπτον. Ήταν αξιωματικός του βρετανικού ναυτικού και εξερευνητής. Το 1776 πήρε μέρος στην εξερευνητική αποστολή του βρετανικού ναυτικού στον Ειρηνικό ωκεανό υπό την διοίκηση του Σάμιουελ Ουώλλις. Τα δύο πλοία της αποστολής χωρίστηκαν μόλις πέρασαν το στενό του Μαγγελάνου και ακολούθησαν διαφορετική πορεία. Ο Κάρτερετ ανακάλυψε τα Νησιά Κάρτερετ στα οποία έδωσε το όνομά του. Επέστρεψε στην Αγγλία το Μάρτιο του 1769.

## Παραπομπές


## Πηγές
* Στοιχεία για τον εξερευνητή.

## Εξωτερικοί σύνδεσμοι
* 

Καρτερετ
Καρτερετ
Ηρακλείδης ο Λύκιος

Ο **Ηρακλείδης ο Λύκιος** ήταν αρχαίος Έλληνας σοφιστής καταγόμενος από τη Λυκία και που άκμασε στην Αθήνα περί το τέλος του 2ου αιώνα (μ.Χ.). Λεγόταν ότι υπήρξε μαθητής του Ηρώδη και του Αριστοκλή. Φέρεται όμως να επαινείται ιδιαίτερα από τον Φιλόστρατο για το «απέρριτον» του λόγου του. Αφού και διατέλεσε στην Αθήνα καθηγητής της ρητορικής περί το τέλος του βίου του μετέβη στη Σμύρνη, όπου και πέθανε σε ηλικία 80 ετών. Ο Ηρακλείδης αυτός θεωρήθηκε επίσης πολύ μελετηρός και εργατικός. Θεωρείται ο συγγραφέας του έργου *Πόνου εγκώμιο* που ο Φιλόστρατος το χαρακτήρισε ως «φρόντισμα ουκ αηδές».

## Παραπομπές


## Δείτε επίσης
* Ηρακλείδης ο Λύκιος στο λεξικό ''"Σούδα"''

Κατηγορία:Αρχαίοι Έλληνες φιλόσοφοι
Κατηγορία:Αρχαίοι Έλληνες ρήτορες
Κατηγορία:Λυκία
Σάρρεϋ

Το **Σάρρεϋ** ή, όπως είναι ευρέως γνωστό, **Σάρεϊ** (αγγλικά: *Surrey*) είναι κομητεία στη νοτιοανατολική Αγγλία. Συνορεύει με το Μπέρκσαϊρ, το Κεντ, το Δυτικό Σάσσεξ και τη Μείζονα Περιοχή Λονδίνου.
Η διοικητική πρωτεύουσα του Σάρρεϋ βρίσκεται στο Κίνγκστον του Λονδίνου, αλλά η ιστορική πρωτεύουσα είναι το Γκίλφορντ.
Ο πληθυσμός της περιοχής ανέρχεται στο 1,1 εκατομμύριο κατοίκους.
Ανήκει στην ευρύτερη περιοχή του Λονδίνου καλύπτεται με αχανείς δασώδεις εκτάσεις σε ποσοστό 22,4% θεωρείται η πιο δασώδης κομητεία ολόκληρης της Βρετανίας, οι εκτάσεις είναι πεδινές ιδιαίτερα στα βόρεια με ψηλότερο σημείο το Λέιθ Χιλ κοντά στο Ντόρκινγκ σε υψόμετρο 294 μέτρων.

## Ιστορία
Στα αρχαία χρόνια η περιοχή κατοικείτο από την Κέλτικη φυλή των Ατριμπατών που κυριαρχούσε στα νότια σύνορα του Τάμεση, το 42 μ.χ. ήρθαν σε σύγκρουση με μια άλλη φυλή που κυρίευσε την χώρα τους, ήταν σύμμαχοι των Ρωμαίων στην απόβαση τους στην Βρετανία (43 μ.χ.). Το 480 έγινε απόβαση των Αγγλοσαξόνων που εγκαταστάθηκαν με συνθήκη (500) στα βόρεια και ανατολικά σύνορα της χώρας, ήρθαν (661) υπό την εξουσία της Μερκίας, δέχθηκαν τον χριστιανισμό (675), ήρθαν υπό την επίβλεψη της αρχιεπισκοπής του Λονδίνου (705), τους κατέλαβε ο βασιλιάς Όφα της Μερκίας (771) έμειναν υπο την εξουσία της Μερκίας ως το 823 που καταλήφθηκαν από το Ουέσσεξ.
Δέχθηκε επιθέσεις από τον Δανό βασιλιά Κανούτο από το 1011 ώς το 1016 όπου ο Κανούτος κατέλαβε ολόκληρη την Αγγλία, μετά τον θάνατο του Κανούτου (1035) το Σάρρεϋ επανήλθε στο Ουέσσεξ.

## Παραπομπές


## Εξωτερικοί σύνδεσμοι
* 
* Ιστοσελίδα της κομητείας

Κατηγορία:Κομητείες της Αγγλίας
Αντρέ Αγκάσι

Ο **Αντρέ Κερκ Αγκάσι** (ορθότερα: **Άγκασι**, σύμφωνα με τον τονισμό στην αγγλική γλώσσα) (*Andre Kirk Agassi*, 29 Απριλίου 1970) είναι Αμερικανός αντισφαιριστής και ένας από τους κορυφαίους του αθλήματος.

Γεννήθηκε στο Λας Βέγκας στην Νεβάδα και ήταν γιος του Ιρανού Εμμανουέλ Άγκασι. Το 1986 άρχισε να ασχολείται επαγγελματικά με το τέννις και γρήγορα ανέβηκε στην παγκόσμια κατηγορία. Το 1990 αγωνίστηκε στον τελικό του Ρολάν Γκαρός και του Αμερικάνικου όπεν, στους οποίος όμως δεν κατόρθωσε να κερδίσει. Ακολούθησε μια ακόμη αποτυχία στον τελικό του Ρολάντ Γκαρός το 1991. Το 1992 κέρδισε το Γουίμπλεντον και το 1994 το Αμερικανικό όπεν. Το 1995 νίκησε στον τελικό του Αυστραλιανού όπεν τον Πιτ Σάμπρας και το 1999 κατέκτησε το Ρολάντ Γκαρός. Συνολικά κέρδισε 4 φορές το Αυστραλιανό open, 2 φορές το Αμερικάνικο πρωτάθλημα και από μία φορά το Ρολάν Γκαρός και το Γουίμπλεντον. Ο κύριος αντίπαλος του ήταν ο Πιτ Σάμπρας από τον οποίο έχασε το Αμερικάνικο όπεν 3 φορές και το Γουίμπλεντον μια φορά. Το 1996 πήρε το χρυσό μετάλλιο στους Ολυμπιακούς αγώνες της Ατλάντα.

Είναι παντρεμένος με την τεννίστρια Στέφι Γκραφ και έχει δύο παιδιά. Το 2009 κυκλοφόρησε η αυτοβιογραφία του με τίτλο «Όπεν: Η αυτοβιογραφία». Σε αυτή, ο Αγκάσι ομολογεί πως κατά τη διάρκεια της καριέρας του έκανε χρήση «σκληρών» ναρκωτικών (μετανφεταμίνη).

## Παραπομπές


## Εξωτερικοί σύνδεσμοι
 

Κατηγορία:Αμερικανοί αθλητές της αντισφαίρισης
Κατηγορία:Αμερικανοί Ολυμπιονίκες
Κατηγορία:Αμερικανοί αυτοβιογράφοι
Κατηγορία:Νικητές Αυστραλιανού Όπεν (αντισφαίριση)
Κατηγορία:Νικητές Γαλλικού Όπεν
Κατηγορία:Νικητές του Γουίμπλεντον
Κατηγορία:Νικητές του Αμερικανικού Όπεν
Κατηγορία:Αθλητές της αντισφαίρισης στους Θερινούς Ολυμπιακούς Αγώνες 1996
Έσσεξ

Το **Έσσεξ** (αγγλικά: *Essex*) είναι κομητεία της Ανατολικής Αγγλίας. Συνορεύει βόρεια με το Κέιμπριτζσαϊρ, δυτικά με το Χέρτφορντσαϊρ, και νότια με τη Μείζονα περιοχή Λονδίνου ενώ χωρίζεται μέσω της εκβολής του Τάμεση από το Κεντ. 
Το Τσέλμσφορντ είναι η πρωτεύουσα του Έσσεξ με πληθυσμό 110.000 κατοίκους, ενώ όλο το Έσσεξ αριθμεί συνολικά πάνω από 1,7 εκατομμύρια κατοίκους. 

Το βασίλειο του Έσσεξ ήταν ένα από τα πρώτα βασίλεια των Σαξόνων που ιδρύθηκαν από τον Ασγουίν (527) στα βόρεια του ποταμού Τάμεση από μια φυλή που ονομάζονταν Άγγλοι αλλά δεν ήταν τμήμα του βασιλείου της Ανατολικής Αγγλίας έγινε ανεξάρτητη κομητεία το 1889.

Το Έσσεξ στεγάζει το αεροδρόμιο του Στάνστεντ που εξυπηρετεί επιβάτες με άφιξη ή αναχώρηση από το Λονδίνο, καθώς δεν απέχει πάνω από 50 χλμ από το βορειοανατολικό τμήμα του Λονδίνου.

## Παραπομπές


## Εξωτερικοί σύνδεσμοι
* 
* Ιστοσελίδα της τοπικής αυτοδιοίκησης του Έσσεξ

Κατηγορία:Κομητείες της Αγγλίας
Ηρακλείδης ο Κριτικός

Ό **Ηρακλείδης ο Κριτικός** ήταν αρχαίος Έλληνας κριτικός συγγραφέας, περιηγητής και γεωγράφος και για μερικούς καταγόμενος από την Κρήτη. Συνέγραψε έργο με το τίτλο "*Περί των εν τη Ελλάδι πόλεων*" από του οποίου έχουν διασωθεί αποσπάσματα. Άλλο σημαντικό έργο του θεωρείται το "*Περί ορέων της Ελλάδος*" από το οποίο διασώθηκε τμήμα του που αναφέρεται στο όρος Πήλιο. Στον Ηρακλείδη τον Κριτικό αποδίδουν πολλοί και το έργο "*Αναγραφή της Ελλάδος*". Και τα τρία αυτά έργα είναι χαρακτηριστικά στην ιστορία της ονομασίας του ελλαδικού χώρου στην αρχαιότητα.

## Παραπομπές


Κατηγορία:Αρχαίοι Έλληνες γραμματικοί
Κατηγορία:Αρχαίοι Έλληνες γεωγράφοι
Κατηγορία:Αρχαίοι Κρήτες
Κατηγορία:Έλληνες κριτικοί της λογοτεχνίας
Ηρακλείδης ο Λέμβος

Ο **Ηρακλείδης ο Λέμβος** ή **Ηρακλείδης του Σαραπίωνος**, ήταν αρχαίος Έλληνας περιπατητικός φιλόσοφος και ιστορικός, που γεννήθηκε στην Καλλάτιδα του Πόντου, κατ΄ άλλους στην Αλεξάνδρεια (Αιγύπτου) ή στην Οξύρυγχο της Αιγύπτου. Έζησε κατά τον 2ο αιώνα π.Χ. και χρημάτισε διοικητικός υπάλληλος στην Αίγυπτο επί Βασιλέως Πτολεμαίου ΣΤ' του Φιλομήτορα. Από τη θέση του αυτή συνέβαλε στη σύναψη συνθήκης μεταξύ του Πτολεμαίου και του Βασιλέως της Συρίας Αντίοχου Δ' του Επιφανή το 170 π.Χ.. Το προσδιοριστικό όνομα Λέμβος δεν αφορά καταγωγή, αλλά σε μεταφορική σημασία σημαίνει κόλακας και παράσιτος.

## Εργογραφία
Ο Ηρακλείδης ήταν από αυτούς που υπεστήριξαν ότι ο Πυθαγόρας άφησε γραπτά έργα και του αποδίδει τα φιλοσοφικά ποιήματα «Περί του Όλου» και «Ιερός Λόγος». Ο Ηρακλείδης ο Λέμβος έγραψε μεταξύ άλλων *Ιστορία* σε 37 βιβλία και *Λεμβετικόν λόγον*, Ασχολήθηκε κυρίως με επιτομές, δηλαδή συντομευμένες εκδόσεις ή περιλήψεις, βιογραφιών γραμμένων από άλλους συγγραφείς. Του αποδίδονται τα έργα: επιτομή των *Βίων* του Σατύρου, επιτομή της *Διαδοχής* του Σωτίωνα, έργων του Έρμιππου και ίσως το *Περί Πολιτειών* σύγγραμμα, του οποίου συγγραφέας φέρεται ο Ηρακλείδης ο Ποντικός.

## Παραπομπές


## Δείτε επίσης
* Μ. Παπαθωμόπουλος, ''"Βίβλος Ξάνθου φιλοσόφου και Αισώπου δούλου αυτού περί της αναστροφής Αισώπου"'', σελ. 298
* Χηνιάδης Δημήτρης, "Αρχαίοι ιστοριογράφοι και γεωγράφοι", σελ. 126 

Κατηγορία:Αρχαίοι Έλληνες φιλόσοφοι
Κατηγορία:Αρχαίοι Έλληνες ιστορικοί
Κατηγορία:Περιπατητικοί φιλόσοφοι
Αλέξανδρος ο Πολυίστωρ

Ο **Λούκιος Κορνήλιος Αλέξανδρος**, αποκαλούμενος συχνά **Αλέξανδρος ο Πολυΐστωρ**, γνωστός και ως **Αλέξανδρος ο Μιλήσιος** (Μίλητος - ήταν αρχαίος Έλληνας ιστορικός, γραμματικός και φιλόσοφος του 1ου αιώνα.

## Βιογραφία
Γεννήθηκε στη Μίλητο ή στη Μύνδο της Μικράς Ασίας και άκμασε περί το 70 π.Χ.. Πνευματικό τέκνο της γραμματικής σχολής της Περγάμου, υπήρξε τόσο παραγωγικός συγγραφέας, ώστε του δόθηκε το προσωνύμιο «πολυΐστωρ», δηλαδή «πολυμαθέστατος».

Αιχμαλωτίσθηκε από τους Ρωμαίους του Σύλλα κατά τη διάρκεια του Μιθριδατικού Πολέμου και μεταφέρθηκε στη Ρώμη ως δάσκαλος. Μετά την απελευθέρωσή του από τον κύριό του Κορνήλιο Λευτούλο, υιοθέτησε το όνομα Κορνήλιος και εξακολούθησε να ζει στην Ιταλία ως Ρωμαίος πολίτης. Τα περισσότερα κείμενά του έχουν χαθεί, αλλά τα αποσπάσματα που απομένουν ρίχνουν πολύτιμο φως σε θέματα της αρχαίας εποχής. Ο Αλέξανδρος ο Πολυίστωρ συνόδευσε τον Κράσσο στις εκστρατείες του κατά των Πάρθων, και πέθανε όταν καταστράφηκε από πυρκαγιά το σπίτι του στο Λαουρέντουμ (Laurentum - Λαυρενταίς) - παραλιακή πόλη κοντά στη Ρώμη.

Σημαντική πηγή για τη ζωή του είναι ο Σούδας, όπου αναφέρεται ότι η σύζυγός του ονομαζόταν Ελένη και η οποία μόλις έμαθε για τον θάνατό του αυτοκτόνησε (απαγχονίστηκε).

Ως φιλόσοφος, ο Αλέξανδρος ο Πολυΐστωρ ανήκε στους Νεοπυθαγόρειους και συνέγραψε το έργο *«Φιλοσόφων διαδοχαί»*, που αναφέρεται συχνά από τον Διογένη τον Λαέρτιο στους *«Βίους φιλοσόφων»*. Από όσα ο Λαέρτιος περιγράφει ή παραφράζει από το έργο του, ο Αλέξανδρος κατέγραψε διάφορες σκέψεις περί των αντιφάσεων, της μοίρας, της ζωής, της ψυχής και των μερών της, των τέλειων σχημάτων.

Η *«Ιστορία των Χαλδαίων»* του βασίσθηκε στους *Σιβυλλικούς χρησμούς*, Βιβλίο III, ειδικά στην περιγραφή του Πύργου της Βαβέλ.

Από τους μαθητές του Αλεξάνδρου ξεχωρίζει ο Γάιος Ιούλιος Υγίνος, σημαντικός συγγραφέας και φίλος του Οβιδίου. 

## Το έργο του
Η σημαντικότερη πραγματεία του Αλεξάνδρου του Πολυΐστορος είχε 42 βιβλία που πραγματεύονταν ιστορικά και γεωγραφικά θέματα όλων σχεδόν των χωρών του αρχαίου κόσμου. Ενδεικτικά αναφέρονται:

* *Αιγυπτιακά* (3 βιβλία)
* *Περί Βιθυνίας*
* *Περί Ιουδαίων*
* *Ιταλικά*
* *Περί Κύπρου*
* *Λυβικά* (3 βιβλία)
* *Περί Λυκίας* / *Λυκίας περίπλους*
* *Περί Ρώμης βιβλία πέντε*
* *Περί Συρίας*
* *Περί Παφλαγονίας*
* *Περί Ιλλυρίας*
* *Περί Ευξείνου Πόντου*
* *Περί Φρυγίας*
* *Περί Κιλικίας*
* *Ινδικά*
* *Ιστορία των Χαλδαίων*
* *Θαυμασίων συναγωγή*
* *Περί των εν Δελφοίς χρηστηρίου*
* *Φιλοσόφων διαδοχαί*
* *Περί Πυθαγορικών συμβόλων*
* *Περί των παρ' Αλκμάνι τοπικών ειρημένων*
* *Κορίννης υπομνήματα*

## Παραπομπές


## Εξωτερικοί σύνδεσμοι
* Δείγμα κειμένου του
* «Alexander Polyhistor», λήμμα στο *Internet Encyclopaedia of Philosophy*

Κατηγορία:Αρχαίοι Έλληνες γεωγράφοι
Κατηγορία:Αρχαίοι Έλληνες εκπαιδευτικοί
Κατηγορία:Αρχαίοι Έλληνες ιστορικοί
Κατηγορία:Αρχαίοι Έλληνες συγγραφείς
Κατηγορία:Αρχαίοι Μιλήσιοι
Κατηγορία:Αρχαίοι Έλληνες σκλάβοι
Ηρακλείδης (Ποντικός ο νεότερος)

Ο **Ηρακλείδης** ο επιλεγόμενος *Ποντικός ο νεότερος* ήταν αρχαίος Έλληνας φιλόσοφος και ιστορικός που έζησε και άκμασε τον 2ο αιώνα μ.Χ.

Πολλά έργα του συγχέονται με έργα συνωνύμων του αρχαίων συγγραφέων και ιδιαίτερα με του Ηρακλείδη του Λέμβου.

Κατηγορία:Αρχαίοι Έλληνες φιλόσοφοι
Κατηγορία:Αρχαίοι Έλληνες ιστορικοί
Ηρακλείδης ο Μιλήσιος

Ο **Ηρακλείδης ο Μιλήσιος** ήταν αρχαίος Έλληνας γραμματικός που άκμασε περί το 100 μ.Χ. Μεταξύ των έργων που συνέγραψε είναι το *«Περί καθολικής προσωδίας»* και το *«Περί δυσκλίτων ονομάτων»* τα οποία συγγράμματα θεωρούνται ιδιαίτερης σπουδαιότητας στη μελέτη των διαλέκτων της τότε εποχής*.*

## Παραπομπές


Κατηγορία:Αρχαίοι Έλληνες γραμματικοί
Κατηγορία:Αρχαίοι Μιλήσιοι
Ηρακλείδης ο ζωγράφος

Ο **Ηρακλείδης** ήταν αρχαίος Έλληνας Μακεδόνας ζωγράφος, που έζησε περί τα μέσα του 2ο αιώνα π.Χ. και ο οποίος μετά την ήττα του Βασιλέως των Μακεδόνων, Περσέα, κατέφυγε και εγκαταστάθηκε στην Αθήνα. Ο Πλίνιος αναφέρει γι΄ αυτόν ότι κύριο θέμα των έργων του ήταν θαλασσογραφίες και ιδιαίτερα ότι ζωγράφιζε πλοία. Η πληροφορία όμως αυτή δεν έχει επιβεβαιωθεί από άλλη πηγή.

## Παραπομπές


Ηρακλεiδης
Ηρακλεiδης
Ηρακλείδης ο Κυμαίος

Ο **Ηρακλείδης ο Κυμαίος** ήταν αρχαίος Έλληνας ιστορικός συγγραφέας γεννημένος στην Κύμη Αιολίδας, που από το κυρίως έργο του χαρακτηριζόταν *«ο τα Περσικά συγγράψας»* για να μη συγχέεται με τον συνώνυμό του δάσκαλο της ρητορικής τον Λύκιο.
 
Κυριότερο σύγγραμμά του ήταν τα *«Περσικά»* που διακρίνονταν για την ακρίβεια και την παραστατική περιγραφή και που χρησίμευσαν ωε πηγή στους μεταγενέστερους συγγραφείς μεταξύ των οποίων και ο Πλούταρχος. Η χρονολογία όμως της ακμής του δεν είναι γνωστή.

## Παραπομπές


Κατηγορία:Αρχαίοι Έλληνες ιστορικοί
Αιλιανός

Το όνομα **Αιλιανός** μπορεί να αναφέρεται σε κάποιο από τα ακόλουθα πρόσωπα:

## Αρχαία εποχή

* Κλαύδιος Αιλιανός, Ρωμαίος συγγραφέας του 2ου αι.μ.Χ. που έγραψε στην ελληνική.
* Κασπέριος Αιλιανός, αρχηγός των Ρωμαίων πραιτωριανών επί Δομιτιανού και Νέρβα.
* Λεύκιος Αιλιανός, αρχηγός Γαλατών επαναστατών το 284 μ.Χ..
* Αιλιανός ο Τακτικός, Έλληνας στρατιωτικός συγγραφέας του 2ου αι. μ.Χ..
* Φιλίσκος Αιλιανός, στρατηγός του «Κοινού των Θεσσαλών», αναφερόμενος σε επιγραφές του 2ου αι. μ.Χ..

## Έλληνες στη νεότερη εποχή

* Πανάγος Αιλιανός, αγωνιστής στην Ελληνική Επανάσταση.
* Γεώργιος Αιλιανός, γιος του προηγούμενου, έπαρχος Άργους.
* Ιωάννης Αιλιανός, καθηγητής της Οδοντικής Χειρουργικής στο Πανεπιστήμιο Αθηνών.
* Μιχαήλ Αιλιανός, πολιτικός και δημοσιογράφος, υφυπουργός και υπουργός το 1946-49.

Κατηγορία:Αποσαφηνίσεις ονομάτων
Λυκάων

Με το όνομα **Λυκάων** ή **Λυκάονας** μπορεί να εννοούνται:
* Ο Λυκάων ο Σάμιος μουσικός, έζησε μεταξύ 6ου και 5ου αιώνα π.Χ.
* Ο Λυκάων της Αρκαδίας ο πρώτος μυθικός βασιλιάς της Αρκαδίας.
* Ο Λυκάων ο Τρώας, γιος του Πριάμου, ο οποίος σκοτώθηκε από τον Αχιλλέα στον Τρωικό Πόλεμο
* Ο αστεροειδής 4792 Λυκάων (4792 Lykaon) της Τρωικής Ομάδας.
* Στο είδος Λυκάων (ζωολογία)

Κατηγορία:Αποσαφηνίσεις ονομάτων
Ιπποδάμεια του Οινομάου

Η **Ιπποδάμεια του Οινομάου** στην ελληνική μυθολογία ήταν η πανέμορφη κόρη του Οινομάου και της συζύγου του Ευαρέτης (κατ' άλλους σύζυγός του ήταν η Στερόπη, ή η Ευρυθόη, κόρη του Δαναού). Ο Οινόμαος όμως κατά βάθος δεν επιθυμούσε να παντρέψει την Ιπποδάμεια, γιατί κατά μία εκδοχή την είχε ερωμένη του και κατά άλλη εκδοχή είχε πιστέψει σε ένα χρησμό, σύμφωνα με τον οποίο ο γαμπρός του θα τον σκότωνε. Διακήρυσσε λοιπόν ότι θα έδινε ως σύζυγο την Ιπποδάμεια σε όποιον τον νικούσε σε αρματοδρομία. Επειδή όμως τα άλογα του Οινομάου είχαν θεϊκή δύναμη και αντοχή, ο Οινόμαος νικούσε πάντα τον αντίπαλό του και υποψήφιο μνηστήρα της Ιπποδάμειας. Στη συνέχεια, του έκοβε το κεφάλι. Αφού είχε καρφώσει ήδη δώδεκα κεφάλια σε πασσάλους γύρω από το ανάκτορό του, εμφανίσθηκε μπροστά του ο Πέλοπας και ζήτησε την Ιπποδάμεια για γυναίκα.

Ο Πέλοπας είχε φροντίσει να εξαγοράσει προηγουμένως τον Μυρτίλο, τον ηνίοχο του Οινομάου, υποσχόμενος ότι θα του έδινε το μισό βασίλειο ή την Ιπποδάμεια για μια νύχτα. Τότε ο Μυρτίλος αντικατέστησε τα καρφιά στον άξονα του εμπρόσθιου τροχού στο άρμα του βασιλιά με κέρινα, ή δεν έβαλε καθόλου καρφιά. Μόλις λοιπόν ξεκίνησε ο αγώνας, το τέθριππο του βασιλιά αναποδογύρισε και ο Οινόμαος σκοτώθηκε. Σύμφωνα όμως με άλλη εκδοχή του μύθου, ο Πέλοπας νίκησε τον Οινόμαο χάρη στα άλογα που του είχε χαρίσει ο Ποσειδών και μετά σκότωσε ο ίδιος τον Οινόμαο. Μετά τη νίκη του ο Πέλοπας διέφυγε στην πατρίδα του με την Ιπποδάμεια και τον Μυρτίλο. Στην πορεία όμως ο Πέλοπας αθέτησε την υπόσχεσή του προς τον Μυρτίλο, οπότε ο τελευταίος προσπάθησε να απαγάγει την Ιπποδάμεια. Τότε ο Πέλοπας τον έριξε στη θάλασσα.

Τελικώς, η Ιπποδάμεια έζησε αρμονικά με τον Πέλοπα, και μαζί του έγινε μητέρα και γιαγιά ονομαστών μορφών της ελληνικής μυθολογίας: μητέρα του Ατρέα και του Θυέστη, γιαγιά του Αγαμέμνονα, του Μενελάου και του Ευρυσθέα, κ.ά..

## Δείτε επίσης
* Ερυθρόμορφος κρατήρας Πέλοπα και Οινομάου
* Ο αστεροειδής 692 Ιπποδάμεια (692 Hippodamia) πήρε το όνομά του από την Ιπποδάμεια του Οινομάου.

## Παραπομπές


## Πηγές
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969
* Παυσανίας, *Ελλάδος περιήγησις*, 6. 21. 9–11

## Εξωτερικοί σύνδεσμοι
* 

Ιπποδαμεια του Οινομαου
Προεδρευομένη κοινοβουλευτική δημοκρατία

325px|thumb|Τα κράτη με '''προεδρευομένη κοινοβουλευτική δημοκρατία''' (πορτοκαλί).**Προεδρευόμενη κοινοβουλευτική δημοκρατία** είναι ο τύπος κοινοβουλευτικής δημοκρατίας, όπου η εκλεγμένη από τους πολίτες κυβέρνηση λαμβάνει τις αποφάσεις. Αρχηγός του κράτους είναι ο Πρόεδρος της Δημοκρατίας, ο οποίος δεν έχει ουσιαστικές πολιτικές αρμοδιότητες και αρμόδιος για τη διοίκηση του κράτους είναι ο αρχηγός της κυβερνήσεως, ο Πρωθυπουργός.

Τη νομοθετική εξουσία ασκεί το κοινοβούλιο, την εκτελεστική η κυβέρνηση. Η τελευταία πρέπει πάντοτε να έχει την εμπιστοσύνη του κοινοβουλίου.

Ιστορικά είναι συνέχεια της βασιλευόμενης κοινοβουλευτικής δημοκρατίας και της συνταγματικής μοναρχίας, αφού η μόνη διαφορά τους είναι ότι στη μεν βασιλευόμενη ο αρχηγός του κράτους είναι κληρονομικός, στη δε προεδρευόμενη είναι αιρετός. Σε όλες τις περιπτώσεις πρόκειται για παράδειγμα αντιπροσωπευτικής και φιλελεύθερης δημοκρατίας.

Το πολίτευμα της προεδρευομένης συναντάται συνήθως σε χώρες που κατήργησαν το θεσμό της βασιλείας, είτε είχαν δική τους μοναρχία (π.χ. Αυστρία), είτε είχαν μοναρχία σε πλαίσιο κοινοπολιτείας (π.χ. Πακιστάν, Ινδία, Μπανγκλαντές, Μαυρίκιος, Ιρλανδία), είτε ήταν τμήματα αυτοκρατοριών ή βασιλείων (π.χ. Ρωσική Αυτοκρατορία, Γιουγκοσλαβία).

Σε κάποιες χώρες ο πρόεδρος της κοινοβουλευτικής δημοκρατίας εκλέγεται από το κοινοβούλιο (π.χ. Ελλάδα, Ιταλία, Ουγγαρία, Πακιστάν, Μπαγκλαντές κτλ.), αλλά σε άλλες εκλέγεται κατευθείαν από τον λαό (π.χ. Ιρλανδία, Βουλγαρία, Σλοβακία, Αυστρία κτλ.).

Στην Ελβετία δεν υπάρχει θέση ούτε πρωθυπουργού, ούτε προέδρου. Υπάρχει ο Πρόεδρος της Ελβετικής Συνομοσπονδίας, ο οποίος ορίζεται ως πρώτος μεταξύ ίσων στο επταμελές Ελβετικό Ομοσπονδιακό Συμβούλιο. Το Συμβούλιο είναι ταυτόχρονα κυβέρνηση και αρχηγός του κράτους. 

## Προεδρευόμενες κοινοβουλευτικές δημοκρατίες

*
*
*
*
*
*
*
*
*
*                    
*
*
*
*
*
*
*
*
*

*
*
*
*
*
*
*

*
*
*
*
*
*
*

## Παραπομπές


Κατηγορία:Πολιτεύματα